Port Lincoln

Port Lincoln aŭ Galinyala estas urbo en malsupro de la Duoninsulo Eyre en la aŭstralia ŝtato Suda Aŭstralio. Ĝi havis 14 404 loĝantojn en 2021. Ĝi estas borde de Boston Bay, orienten de Spencer Gulf. Ĝi sstas la plej granda urbo en la regiono Okcidenta Marbordo, kaj estas proksimume 280 km el la ŝtata ĉefurbo Adelajdo (646 km laŭ ŝoseo).

La ekonomio baziĝas sur la grandegaj gren-manipulaj instalaĵoj (kun totala kapacito de pli ol 337 500 tunoj), la konservaĵaj kaj fiŝ-prilaboraj instalaĵoj, ŝafoj, lano kaj bovoj, kaj tinus-bredado por la japana merkato. Hejmo de la plej granda komerca fiŝkapta floto de Aŭstralio, Port Lincoln nun havas florantan akvokulturan industrion, kiu bredas la jenajn speciojn: suda blunaĝila tinuso, flavvosta reĝfiŝo, abalonoj, muzeloj, ostroj, kaj eksperimente, hipokampoj kaj dornaj palinuroj. Antaŭ la apero de akvokulturo, la ĉefa fiŝkaptado estis de suda blutinuso.

Port Lincoln estas ankaŭ centro por turismo, kun aliro kaj al Golfo Spencer kaj al Granda Aŭstralia Golfego laŭ kio Port Lincoln estas grava loko por jaĥtado, skuboplonĝado, ŝarkplonĝado kaj sporta fiŝkaptado. Proksimeestas la naciaj parkoj Lincoln kaj Coffin Bay kaj la Konservoparko Kellidie Bay.

Kategorio:Urboj de Suda Aŭstralio